
#

# REPUBLIKA HRVATSKA

DJEČJI VRTIĆ MALI MEDO

Upravno vijeće

KLASA: 601-01/23-01/01

URBROJ: 2137-25-1-23-3

Gornja Rijeka, 18. svibnja 2023.

Na temelju članka 35. stavka 1. Zakona o predškolskom odgoju i obrazovanju („Narodne novine“ broj

10/97., 107/07., 94/13., 98/19. i 57/22.), članka 20. i 41. Statuta Dječjeg vrtića Mali medo KLASA: 601-01/21-01/03 od 8. studenog 2021. godine i KLASA: 601-01/22-01/12, URBROJ: 2137-23-1-22-2 od 14. studenog 2022. godine i članka 5. Pravilnika o upisu djece i ostvarivanju prava i obveza korisnika usluga u Dječjem vrtiću Mali medo KLASA: 601-02/23-03/06 URBROJ: 2137-25-1-23-2 od 25. travnja 2023. godine uz prethodnu suglasnost Osnivača KLASA: 601-01/23-01/06 URBROJ: 2137-25-23-2 od 12. svibnja 2023. godine, Upravno vijeće Dječjeg vrtića Mali medo objavljuje

**OBAVIJEST
O UPISU DJECE U DJEČJI VRTIĆ MALI MEDO ZA PEDAGOŠKU GODINU 2023./2024.**

Pozivaju se roditelji/skrbnici/posvojitelji (dalje u tekstu: roditelji) djece od navršene godina dana djetetova života do polaska u osnovnu školu da podnesu zahtjev za upis djeteta u Dječji vrtić Mali medo za pedagošku godinu 2023./2024.

Zahtjevi za upis dostavljaju se isključivo pisanim putem Povjerenstvu za upise Dječjeg vrtića Mali medo na adresu: Ulica Jablanova 3, 48268 Gornja Rijeka, s naznakom: Prijava za upis u Dječji vrtić Mali medo.

Zahtjevi se podnose od 18. svibnja 2023. godine do 2. lipnja 2023. godine za ostvarivanje REDOVITOG 10-SATNOG ILI 6-SATNOG PROGRAMA za djecu u dobi od navršene godine dana djetetova života do polaska u osnovnu školu.

Za upis djeteta u program dječjeg vrtića roditelj podnosi sljedeću dokumentaciju:

1. popunjeni i potpisani zahtjev za upis djeteta (obrazac dostupan na web stranici Općine Gornja Rijeka),
2. rodni list ili izvadak iz matice rođenih djeteta,
3. uvjerenje o prebivalištu djeteta,
4. preslike dokumenata, navedenih u obrascu zahtjeva, kojima se dokazuje neka od prednosti pri upisu iz članka 5. i članka 6. Pravilnika o upisu djece i ostvarivanju prava i obveza korisnika usluga u Dječjem vrtiću Mali medo.

Dostavu originalne dokumentacije na uvid i potvrde o obavljenom sistematskom pregledu djeteta (pribavljenu

od nadležnog liječnika), iz koje je vidljivo da dijete ispunjava zdravstvene uvjete za upis u dječji vrtić, roditelji

primljene djece obavljaju prilikom upisa djeteta, odnosno prije potpisivanja ugovora.

Prednost pri upisu u redoviti 10-satni/6-satni program ostvaruju djeca sukladno Zakonu o predškolskom odgoju i obrazovanju („Narodne novine“ broj 10/97., 107/07., 94/13., 98/19. i 57/22.) i Pravilniku o upisu djeca i ostvarivanju prava i obveza korisnika usluga u Dječjem vrtiću Mali medo KLASA: 601-02/23-03/06 URBROJ: 2137-25-1-23-2 od 25. travnja 2023. godine (u daljnjem tekstu: Pravilnik).

Osim u Pravilniku navedenih kriterija, prednost pri upisu imaju djeca koja do 1. travnja tekuće godine navrše 4 godine života, djeca roditelja koji imaju prebivalište na području Općine Gornja Rijeka te djeca oba zaposlena roditelja, a ukoliko ima slobodnih mjesta i djeca roditelja s prebivalištem na području drugih gradova i općina.

Sva pitanja vezana uz upis djece mogu se postaviti slanjem upita na adresu elektroničke pošte: malimedo@gornja-rijeka.hr .

Rezultati upisa objavit će se na mrežnim stranicama Općine Gornja Rijeka [www.gornja-rijeka.hr](http://www.gornja-rijeka.hr)

Roditelj nezadovoljan rezultatom upisa može izjaviti žalbu Povjerenstvu za upise Dječjeg vrtića Mali medo u roku 15 dana od dana objave rezultata upisa. O žalbama rješava Upravno vijeće Dječjeg vrtića Mali medo u roku 15 dana od dana isteka roka za žalbu.

Roditelj je dužan sklopiti ugovor o ostvarivanju programa u Dječjem vrtiću Mali medo.

Sudjelovanje roditelja u ukupnoj cijeni programa utvrđuje se sukladno Odluci o cijeni usluga Dječjeg vrtića

Mali medo koju je donijelo Općinsko vijeće Općine Gornja Rijeka, a ono iznosi: za redovni 10-satni program – 120,00 EUR za jedno dijete smješteno u vrtiću, za drugo dijete 95,00 EUR mjesečno, a za svako sljedeće dijete 70,00 EUR mjesečno; za redovni 6-satni program - 108,00 EUR za jedno dijete smješteno u vrtiću, za drugo dijete 85,00 EUR mjesečno, a za svako sljedeće dijete 63,00 EUR mjesečno.

Upisi će se obavljati i tijekom godine u slučaju nedovoljne popunjenosti kapaciteta ili naknadnih ispisa.

 Upravno vijeće Dječjeg vrtića

 Mali medo